Euroopa Liidu Teataja L 044 , 15/02/1978 Lk 0020 - 0022

Soomekeelne eriväljaanne: Peatükk 13 Köide 8 Lk 0049

Kreekakeelne eriväljaanne: Peatükk 03 Köide 20 Lk 0092

Rootsikeelne eriväljaanne: Peatükk 13 Köide 8 Lk 0049

Hispaaniakeelne eriväljaanne: Peatükk 13 Köide 8 Lk 0096

Portugalikeelne eriväljaanne Peatükk 13 Köide 8 Lk 0096



Nõukogu direktiiv, 30. jaanuar 1978, millega muudetakse kuuendat korda nõukogu 23. oktoobri 1962. aasta direktiivi toidus lubatud värvaineid käsitlevate liikmesriikide eeskirjade ühtlustamise kohta (78/144/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: nõukogu 23. oktoobri 1962. aasta direktiiviga toidus lubatud värvaineid käsitlevate liikmesriikide eeskirjade ühtlustamise kohta, [3] viimati muudetud direktiiviga 76/399/EMÜ, [4] sätestatakse värvainete ühine loetelu; tehnoloogia seisukohast on ühenduse tasandil tõendatud titaandioksiidi (E 171), raudoksiidide ja -hüdroksiidide (E 172) kasutuskõlblikkust mitte ainult pinna, vaid ka massi värvimiseks; viimaseid teadus- ja tehnoloogiaandmeid silmas pidades on võimalik lubada ülalnimetatud ainete kasutamist ühenduses; ühinemisakti VII lisa IX peatüki lõike 1 kohaselt on Taanil, Iirimaal ja Ühendkuningriigil õigus kuni 31. detsembrini 1977 säilitada oma siseriiklike õigusaktide sätted, millega lubatakse teatavate ühisest loetelust puuduvate värvainete ning nende lahjendamiseks ja lahustamiseks kasutatavate ainete kasutamist toidus; riboflaviin-5’-fosfaadil on teatavatel tingimustel tehnoloogilised eelised riboflaviini (E 101) ees, mis on juba kantud direktiivi I lisasse; nende ainete hulgast teatavate ainetega tehtavaid teadusuuringuid ei ole veel lõpetatud ja seetõttu ei ole võimalik lõplikult otsustada, kas briljantsinise FCF, pruuni FK, pruuni HT, punase 2G, riboflaviin-5’-fosfaadi ja kollase 2G kasutamist ühenduses tuleks lubada, ON VASTU VÕTNUD KÄESOLEVA DIREKTIIVI: Artikkel 1 23. oktoobri 1962. aasta direktiivi artikkel 2 asendatakse järgmisega: "Artikkel 2 1. Erandina artiklist 1 võivad liikmesriigid lubada II lisas loetletud ainete kasutamist toidus. 2. Kolme aasta jooksul pärast käesoleva direktiivi teatavakstegemist vaatab komisjon lõikes 1 ettenähtud erandid uuesti läbi ja teeb nõukogule vajalikud muudatusettepanekud." Artikkel 2 23. oktoobri 1962. aasta direktiivi I lisa muudetakse järgmiselt. Numbritele E 171 ja E 172 viitavad taanded viiakse II osast üle I osasse ja lisatakse E 163 järel. Artikkel 3 23. oktoobri 1962. aasta direktiivi II lisa asendatakse järgmisega: " II LISA a) Massi ja pinna värvimiseks kasutatavad värvained: Üldnimetus (1) | Schultz (2) | CI (2) | DFG (2) | Keemiline valem või kirjeldus | Briljantsinine FCF | 770 | 42090 | — | 4,4-(N-etüül-p-sulfobensüülamino)fenüül-(2-sulfoonfenüül)metüleen)(1-(N-etüül-N-sulfobensüül)Δ2,5-)tsükloheksadieenimiini dinaatriumsool | Pruun FK | — | — | — | Segu, mis koosneb peamiselt 1,3-diamino-4-(p-sulfofenüülaso)benseeni dinatriumsoolast ja 2,4-diamino-5-(p-sulfofenüülaso)tolueeni naatriumsoolast | Pruun HT | — | 20285 | — | 4,4-[(2,4-dihüdroksü-5(hüdroksümetüül)-m-fenüleen]bis (ASO)di-1-naftaleen-sulfoonhappe dinaatriumsool | Punane 2G | 40 | 18050 | — | Atseetamino-5-hüdroksü-4(fenüülaso)-3-naftaleen-2,7-disulfoonhappe dinaatriumsool | Riboflaviin-5’-fosfaat | — | — | — | Riboflaviini fosfaatester | Kollane 2G | — | 18965 | — | 1-(2,5-dikloro-4-sulfofenüül-5-hüdroksü-3-metüül-4-p-sulfofenüülasopürasooli dinaatriumsool | b) Värvainete lahjendamiseks või lahustamiseks kasutatavad ained: etüülatsetaat dietüüleeter glütseroolmonoatsetaat glütserooldiatsetaat glütserooltriatsetaat isopropüülalkohol propüleenglükool äädikhape naatriumhüdroksiid ammooniumhüdroksiid (1) (2) Vt I lisa märkused. " Artikkel 4 Artiklid 1, 2 ja 3 jõustuvad alates 1. jaanuarist 1978. Artikkel 5 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt üks aasta pärast käesoleva direktiivi teatavakstegemist ning teatavad sellest viivitamata komisjonile. Artikkel 6 Käesolev direktiiv on adresseeritud liikmesriikidele. Brüssel, 30. jaanuar 1978 Nõukogu nimel eesistuja P. Dalsager [1] EÜT C 6, 9.1.1978, lk 132. [2] Arvamus on esitatud 14. ja 15. detsembril 1977 (Euroopa Ühenduste Teatajas seni avaldamata). [3] EÜT 115, 11.11.1962, lk 2645/62. [4] EÜT L 108, 26.4.1976, lk 19. --------------------------------------------------